Estasyon ng 5th Avenue (LRT)

Ang Estasyong 5th Avenue ng LRT, o Estasyong Ika-5 Abenida ng LRT, ay isang estasyon sa Manila LRT (LRT-1). Katulad ng mga iba pang estasyon ng LRT-1, nakaangat ang estasyong 5th Avenue. Matatagpuan ito sa Karugtong ng Abenida Rizal, Barangay Grace Park East, Caloocan. Ito'y nasa tabi ng 5th Avenue (Ika-5 Abenida) o C-3 Road, kung saan nagmula ang pangalan ng estasyon.

Nagsisilbi bilang pang-apat na estasyon ang estasyong 5th Avenue para sa mga treng LRT-1 na patungo sa Baclaran at pang-labimpitong estasyon para sa mga treng patungo sa Roosevelt. Isa rin ito sa dalawang nakompletong estasyon ng LRT na naglilingkod sa lungsod ng Caloocan, ang isa pang estasyon ay Monumento.

Mga kalapit na palatandaang pook
Kabilang sa mga kalapit na palatandaang pook nito ay Sementeryo ng La Loma, Thai To Taoist Temple Pagoda, Ung Siu Si Buddhist Temple, Northern Rizal Yorklin Chinese School at Philippine Cultural College (Annex).

Mga kawing pangpanlalakbay
Maaaring sumakay ang mga mananakay ng mga dyipni, bus, at taksi papuntang estasyong 5th Avenue.

Pagkakaayos ng Estasyon

5th Avenue